Nem kapott parlamenti többséget a növényvédő szerek használatának korlátozása

A Parlament szerdán gyakorlatilag elutasította a növényvédő szerek fenntartható használatáról szóló javaslatot.

A november 21-i keddi vitát követően szerdán, a plenáris ülésen 299 képviselő szavazott a Bizottság által előterjesztett és a képviselők által már módosított javaslat elutasításáról, 207-en támogatták a tervezetet, 121-en pedig tartózkodtak.

Ezzel a szavazással a Parlament gyakorlatilag elutasította a bizottsági javaslatot, és lezárta annak első olvasatát. A tagállami kormányokból álló Tanácsnak még döntenie kell a javaslattal kapcsolatos saját álláspontjáról, hogy megállapítsa, végleg elutasítja-e a javaslatot, vagy visszaküldi-e azt a Parlamentnek második olvasatra.

Háttér

Az európai zöld megállapodás részeként a Bizottság 2022. június 22-én javaslatot tett a növényvédő szerek fenntartható használatáról szóló rendeletre, amely része az uniós élelmiszerrendszer környezeti lábnyomának csökkentését célzó intézkedéscsomagnak.

REF: 20231117IPR12215

Sajtókapcsolat:

* Zalán Eszter, sajtóreferens
* +32 228 40081 (BXL)
* eszter.zalan@europarl.europa.eu

Eredeti tartalom: Európai Parlament Magyarországi Kapcsolattartó Irodája

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/8818/nem-kapott-parlamenti-tobbseget-a-novenyvedo-szerek-hasznalatanak-korlatozasa/